Ajax Hub Plus Wit » Secures Camerabewaking - Inbraakbeveiliging
Availability: 2 op voorraad (kan nabesteld worden) SKU: AJ-HUBPLUS Categorie: Ajax Alarm Tags: Ajax Alarmsysteem, Ajax Hub plus 1 Die Belydenis van die Rosekruisbroederbond,aan die geleerdes van Europa
2 HOOFSTUK I: Die agtergrond
3 HOOFSTUK II: 'n Nuwe filosofie is nodig
4 HOOFSTUK III: Die rede vir stelselmatige openbaring
5 HOOFSTUK IV: Die filosofie is volledig
6 HOOFSTUK V: Toegang tot die broederbond
7 HOOFSTUK VI: Geloofwaardigheid van die broederbond
8 HOOFSTUK VII: Die belofte van die broederbond
9 HOOFSTUK VIII: Die tydperk van die tong
10 HOOFSTUK IX: Die taal van kundigheid
11 HOOFSTUK X: Gehoorsaamheid aan die Heilige Geskrifte
12 HOOFSTUK XI:Die verandering van metale
13 HOOFSTUK XII: 'n Radikale verandering is nodig
14 HOOFSTUK XIII: Opsomming van die belydenis
15 HOOFSTUK XIV: Soek met opregtheid
Die Belydenis van die Rosekruisbroederbond,aan die geleerdes van Europa[wysig]
Die Confessio Fraternitatis word beskou as een van die brondokumente van die oorspronklike Orde van die Rosekruis.Die Confessio Fraternitatis volg na die Fama Fraternitatis. Die dokument is in 1615 gepubliseer saam met twee ander brondokumente van die Orde van die Rosekruis. Al drie dokumente het die oogmerk gehad om die Europese landskap voor te berei vir 'n intellektuele revolusie en is verskeie kere in verskeie tale vertaal. Die dokumente is anoniem gepubliseer. Die outeurskap van die dokument is aan verskeie historiese figure toegeken insluitende Sir Francis Bacon. Johann Valentin Andrea het later in sy lewe beweer dat hy die Rosekruis dokumente as 'n grap geskryf het.
Die "Confessio Fraternitatis" het verskyn in die jaar 1615 in Latyns in 'n dokument getiteld: "Secretioris Philosophiæ Consideratio Brevio à Philippo à Gabella, Philosophiæ studioso, conscripta; et nunc primum unà cum Confessione Fraternitatis R. C.," in lucem edita, Cassellis, excudebat G. Wesselius, a 1615, Quarto." Dit was voorafgegaan deur die volgende advertensie:
"Geagte sagmoedige leser, in hierdie getuienis sal jy sewe en dertig redes vind vir ons doel en oogmerke wat jy na willekeur kan ondersoek en vergelyk met inagneming van jouself om te bepaal of dit jou persoonlik aanspreek. Toegegee, dit is geensins maklik om iemand van iets te oortuig wat nog nie sigbaar is nie. Ek neem egter aan dat ons in skaamte sal staan oor ons eie bevraagtekening wanneer alles ten volle openbaar sal word. Ons sal nou verseker die Pous as Antichris uitwys alhoewel dit voorheen oral ’n strafbare oortreding sou gewees het. Ons weet netso met sekerheid dat ons geheime van vandag in die toekoms uitgebulder sal word met ’n donderende stem. Dit, liewer leser, hoop ons van harte sal gou gebeur"
Hier volg 'n vertaling van die Confessio Fraternatis soos weergegee deur Arthur Edward Waite, 1887
HOOFSTUK I: Die agtergrond[wysig]
Wat julle sterflinge ook al gehoor het deur die getrompetter van die FAMA R.C. (Fama Fraternitatis) aangaande ons Broederbond, moet dit nie oorhaastig glo of moedswillig betwyfel nie. Dit is Jehovah wie, siedende hoe die wêreld besig is om te verval en ’n einde nader, dit verhaas na ’n nuwe begin, deur ’n omkeer te bewerk in die natuurlike gang van gebeure, om sodoende die ondenkbare wat gesoek word met duidelike leiding en daaglikse arbeid bloot te lê. Die openbaring word aangebied aan die gewilliges en toevertrou aan die wat huiwer, sodat die oplossing vir die probleme van die menslike lewe uitkom by die goeie. Sodoende word die geweld van die onverwagte slae van Fortuna gebreek. Vir die goddeloses sal dit egter ’n bydrae wees tot hul sondes en straf.
Ons glo dat ons voldoende die aard van ons orde geopenbaar het in die Fama volgens die wil van ons geagte vader. Ons kan hiervolgens nie beskuldig word van kettery of dat ons ’n poging maak teen die gemenebes nie. Hiermee veroordeel ons beide die Ooste en die Weste (bedoelende die Pous asook Mahomet) vir hulle godslastering teen onse Heer Jesus Christus en bied ons aan die hoof van die Romeinse Ryk ons gebede, geheime en magdom skatte van goud. Tog ag ons dit nodig om ter wille van die geleerdes uit te brei, ingeval enige iets te diep, verborge of onseker is in die Fama, of indien iets vir ’n spesifieke rede weggelaat was. Ons hoop om hiermee die geleerdes verknog te maak aan ons en om dit makliker te maak om by ons toenadering te soek.
HOOFSTUK II: 'n Nuwe filosofie is nodig[wysig]
Aangaande die veranderinge in filosofie het ons (sover as wat tans nodig is) verklaar dat dit ongegrond en misleidend is. Meer nog is ons oortuig daarvan dat